Ari Virtanen
Ari Juha Antero Virtanen (s. 1952 Tampere) on suomalainen fyysikko ja professori. Hän on toiminut vuodesta 1996 lähtien Jyväskylän yliopistossa teollisista sovelluksista vastaavan tutkimuksen johtajana fysiikan laitoksen kiihdytinlaboratoriossa. Kiihdytinlaboratorion tutkimusjohtajaksi hänet nimitettiin vuonna 2010. Jyväskylän yliopiston fysiikan professorina Virtanen on toiminut vuodesta 2017 lähtien.
Ari Talkamo
Ari Antero Talkamo (s. 28. joulukuuta 1953 Helsinki) on suomalainen säveltäjä, sanoittaja, trubaduuri, musiikkituottaja, äänimainonnan tuottaja ja yrittäjä. Musiikkiura lähti liikkeelle jo vuonna 1971 hänen säveltäessään nuorisomessun Espoon kirkolle. Talkamo aloitti vuonna 1981 vapaana taiteilijana ja musiikkialan yrittäjänä ja vuonna 1983 hän perusti mainosmusiikkia, myöhemmin myös radio- ja tv-mainontaa sekä ohjelmapalveluja, tuottavan Musiikkikamari Oy:n. Yrittäjätoiminnan ohella hän oli jonkin aikaa Warner Chappell Music Finlandin kustannuspäällikkönä vuonna 1995.